Песен за Кольо
Кольо е бягом избягал
в гъстата гора зелена,
в хайдушката дружина.
Майка на Коля думаше:
-Коле ле, един на майка,
върни се,Коле, завърни
в наш'то село голямо,
в наш'та къща хубава.
Твойте, Коле, акрани,
фрит се главиха и жениха.
-Мале ле, мила Кольова,
недей ми дума главилка,
главилка, още женилка.
Мойто сърце е юнашко,
юнашко, мале, хайдушко.
Докат' свобода не дойде,
я в село няма да дойдам,
ни да се главям, ни женям.

Източник 
 Маринка Георгиева Петкова (съпруга на Иван Николов, наричан "Вазов", от с.Черничево), родена през 1920г. в с.Черничево, общ. Крумовград. Песента е изпята през месец юли 2003г.

Външни източници 
 Пет народни песни от Черничево - Онлайн публикация от Георги Станков, издирил и публикувал песента за Кольо.

Български песни